CELEX: 32010D0484
Language: lt
Date: 1283817600000
Title: 2010/484/ES: 2010 m. rugsėjo 7 d. Tarybos sprendimas, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Národná banka Slovenska išorės auditoriaus

11.9.2010   
            
            
               LT
            
            
               Europos Sąjungos oficialusis leidinys
            
            
               L 240/5
            
         TARYBOS SPRENDIMAS
   2010 m. rugsėjo 7 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Národná banka Slovenska išorės auditoriaus
   (2010/484/ES)
   EUROPOS SĄJUNGOS TARYBA,
   atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą dėl Europos centrinių bankų sistemos ir Europos centrinio banko statuto, ypač į jo 27.1 straipsnį,
   atsižvelgdama į 2010 m. liepos 1 d. Europos centrinio banko rekomendaciją ECB/2010/6 Europos Sąjungos Tarybai dėl Národná banka Slovenska išorės auditoriaus (1),
   kadangi:
   
               (1)
            
            
               Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.
            
         
               (2)
            
            
               Dabartinio Národná banka Slovenska išorės auditoriaus įgaliojimai baigėsi po 2009 finansinių metų audito. Todėl būtina paskirti išorės auditorių nuo 2010 finansinių metų.
            
         
               (3)
            
            
               
                  Národná banka Slovenska išorės auditoriumi 2010–2014 finansiniams metams pasirinko Ernst & Young Slovakia, spol. s r.o.
            
         
               (4)
            
            
               ECB valdančioji taryba rekomenduoja Ernst & Young Slovakia, spol. s r.o. skirti Národná banka Slovenska išorės auditoriumi 2010–2014 finansiniams metams.
            
         
               (5)
            
            
               Reikėtų vadovautis ECB valdančiosios tarybos rekomendacija ir atitinkamai iš dalies pakeisti Sprendimą 1999/70/EB (2),
            
         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 16 dalis pakeičiama taip:
   
      „16.   Ernst & Young Slovakia, spol. s.r.o. patvirtinama Národná banka Slovenska 2010–2014 finansinių metų išorės auditoriumi.“
   
   2 straipsnis
   Apie šį sprendimą pranešama ECB.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2010 m. rugsėjo 7 d.
      
         
            Tarybos vardu
         
         
            Pirmininkas
         
         D. REYNDERS
      
   
   
      (1)  OL C 184, 2010 7 8, p. 1.
   
      (2)  OL L 22, 1999 1 29, p. 69.